Kuna ma ise olen  sel nädalal enamjaolt hobuste ja maakoduga mässanud, pole mul olnud veel mahti kommentaare lugeda. "Kohutavad, õelad," teatas Laura mulle inglise keeles, "Mis nendel inimestel seal Eestis küll viga on?"    Laura, kellega me saime Floridas olles headeks sõpradeks, oli minu  sünnipäevablogi kommentaaride peale suisa pahane. Mina hakkasin õnneks valju häälega naerma, "Mis nad siis seekord ka kirjutasid?"  "Noh, nad ei uskunud, et 2500 inimest sulle sünnipäevalaulu laulsid... jubedad  sõnavõtud... tülgastavad ja kohutavad. Kuidas sa suudad neile üldse midagi kirjutada?" päris Hamburgi lähedal elav, samuti hobuseid pidav, Laura.